CELEX: 62014TN0665
Language: el
Date: 2014-09-17 00:00:00
Title: Υπόθεση T-665/14 P: Αναίρεση που άσκησαν στις 17 Νοεμβρίου 2014 οι Robert Klar και Francisco Fernandez Fernandez κατά της διατάξεως που εξέδωσε το Δικαστήριο Δημόσιας Διοίκησης στις 16 Ιουλίου 2014 στην υπόθεση F-114/13, Klar και Fernandez Fernandez κατά Επιτροπής

27.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 380/24
            
         Αναίρεση που άσκησαν στις 17 Νοεμβρίου 2014 οι Robert Klar και Francisco Fernandez Fernandez κατά της διατάξεως που εξέδωσε το Δικαστήριο Δημόσιας Διοίκησης στις 16 Ιουλίου 2014 στην υπόθεση F-114/13, Klar και Fernandez Fernandez κατά Επιτροπής
   (Υπόθεση T-665/14 P)
   2014/C 380/32
   Γλώσσα διαδικασίας: η γαλλική
   
      Διάδικοι
   
   
      Αναιρεσείοντες: Robert Klar (Grevenmacher, Λουξμεβούργο) και Francisco Fernandez Fernandez (Steinsel, Λουξεμβούργο) (εκπρόσωπος: Α. Salerno, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα των αναιρεσειόντων
   
   Οι αναιρεσείοντες ζητούν από το Γενικό Δικαστήριο:
   
               —
            
            
               να αναιρέσει τη διάταξη του Δικαστηρίου Δημόσιας Διοίκησης της 16ης Ιουλίου 2014·
            
         
               —
            
            
               να αναπέμψει την υπόθεση ενώπιον του Δικαστηρίου Δημόσιας Διοίκησης προς έκδοση αποφάσεως επί της ουσίας·
            
         
               —
            
            
               να υποχρεωθεί η Ευρωπαϊκή Επιτροπή στο σύνολο των δικαστικών εξόδων.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεως οι αναιρεσείοντες προβάλλουν έναν μόνον λόγο αναιρέσεως αντλούμενο από το γεγονός ότι το Δικαστήριο Δημόσιας Διοίκησης πεπλανημένως έκρινε ότι η προσφυγή ήταν προδήλως απαράδεκτη, ελλείψει νομότυπης προ της ασκήσεως της προσφυγής διαδικασίας, στον βαθμό που το σημείωμα της αρμόδιας για τους διορισμούς αρχής του Οκτωβρίου 2012 δεν αποτελούσε, ούτε από απόψεως διατυπώσεώς του ούτε από απόψεως του πλαισίου εντός του οποίου εντασσόταν ούτε από απόψεως τύπου, βλαπτική πράξη η κοινοποίηση της οποίας θα είχε ως αποτέλεσμα την έναρξη της προθεσμίας για την υποβολή ενστάσεως.